hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Ponori Thewrewk család – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2016. december 16.
Ugrás a navigációhoz Ugrás a kereséshez
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
A Ponori Thewrewk család 1447-ben szerzett nemességet Hunyadi Jánostól. A 19. sz. elején Erdélyből, a Hunyad megyei Ponorról települtek át Magyarországra. Évszázadokon át kitűnő tudósokkal ajándékozták meg a magyar tudományos és közéletet. A dédapa Ponori Thewrewk József, a Thewrewk-kódex (1531) felfedezője, aki Kazinczy Ferenccel nyelvújítóként működött, mint költő és író. Az ő fiai voltak Ponori Thewrewk Emil, a klasszika-filológus költő és műfordító, tanszékvezető egyetemi tanár, az MTA tagja, Ponori Thewrewk Árpád, aki ugyanezen a pályán tanárkodott, és Ponori Thewrewk Aurél, az antropológus, akit Török Aurélként ismerünk. Ő volt Ponori Thewrewk Aurél csillagász nagyapja. Édesapját szintén Aurélnak hívták, édesanyja Pongrácz Mária, az ősi szentmiklósi és óvári evangélikus Pongrácz család leszármazottja volt.
Második családnevüket a Thewrewköt az erdélyi Ponori Péternek köszönhetik, aki törökországi raboskodása után sem hagyta el a török viseletet és feleségül is török nőt vett el. Így ragadt rá a török név, ebben az időben még nem írtak ékezetes betűket, ezért thewrewknek írták.
Török Aurél, orvos, antropológus, születési neve, Ponori Thewrewk Aurél, (1842. február 13. – 1912. szeptember 1.)
Ponori Thewrewk Aurél (csillagász), (1921. május 2. – 2014. október 8.) Török Aurél unokája
Ponori Thewrewk Árpád, (1839. december 30. – Budapest, 1903. november 4.), irodalomtörténész, kritikus, Ponori Thewrewk József fia.
Ponori Thewrewk Emil, Emil Thewrewk von Ponor, (1838. február 10. – 1917. február 24.), a görög és latin költészet kimagasló műfordítója, Ponori Thewrewk József fia.
Ponori Thewrewk József, (1793. február 20. – 1870. november 4.), író, régiségkereskedő. A Thewrewk-kódex felfedezője, Ponori Thewrewk Emil és Ponori Thewrewk Árpád édesapja, Ponori Thewrewk Aurél (csillagász) dédapja.
Ponori Thewrewk István, (1863. július 28. – ???), író, hírlapíró, Ponori Thewrewk Emil fia, Ponori Thewrewk József unokája.
A lap eredeti címe: „https://hu.wikipedia.org/w/index.php?title=Ponori_Thewrewk_család&oldid=18258637”
Forrással nem rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2016. december 16., 18:19
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.